માણાવદર નગરપાલિકા ના પ્રમુખ નિર્મળસિંહ ચુડાસમા તથા ઉપ પ્રમુખ જયેશભાઇ વાછાણી એ  ડેમનું જાતે નિરીક્ષણ કરીને તેની સપાટી ઊંડી લેવાના આયોજન સાથે આજરોજ મુખ્યમંત્રી વિજયભાઈ રૂપાણી  , સિંચાઈ મંત્રી પરબતભાઇ પટેલ  , તથા ધારાસભ્ય જવાહરભાઈ ચાવડા વગેરે ને આ અંગે નુ જાણ કરતુ આવેદનપત્ર આપી જણાવ્યું છે કે માણાવદર માં કાયમી નદી કે વિશાળ ડેમ આવેલ ન હોય માત્ર સરકાર ના પાણી પુરવઠા યોજના હેઠળ જ આ શહેર અવલંબિત છે તેથી શહેરમાં આવેલ રસાલા ડેમ ને જો ઊંડો ઊતારવામાં આવેતો આ શહેર માં ઊભી થતી પાણીની સમસ્યા મહદ્દઅંશે નિવારી શકાય તેમ છે અને શહેરીજનોની સુખાકારી વધારી શકાય છે જેથી આ રસાલા ડેમ ને ઊંડો ઊતારવા માટે સરકારશ્રી કક્ષાએ થતાં જરૂરી આયોજન કરવા  આ ડેમ ઉંડો થાય તો તેમા સંગ્રહીત પાણીનો લાભ માણાવદર તથા આસપાસના ખેતરો તથા આસપાસ ના ગામોના લોકોને લાભ મળી શકે હાલ આ ડેમમાં પાણી સુકાઇ ગયું છે ત્યારે તેને ચોમાસા પહેલા જો ઊંડો કરવામાં આવે તો ચોમાસા નું પાણી સંગ્રહીત થઇ શકે તેમ છે.